Document ID: 32006D0476

PADOMES LĒMUMS
(2006. gada 12. jūnijs),
ar ko groza Lēmumu 1990/70/EK attiecībā uz Banque de France ārējiem revidentiem
(2006/476/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27.1. pantu,
ņemot vērā Padomes Lēmumu 1999/70/EK (1999. gada 25. janvāris) par dalībvalstu centrālo banku ārējiem revidentiem (1),
ņemot vērā Eiropas Centrālās bankas Ieteikumu ECB/2006/5 (2006. gada 13. aprīlis) Eiropas Savienības Padomei par Banque de France ārējo revidentu (2),
tā kā:
(1)
Atbilstīgi 27.1. pantam Protokolā par Eiropas Centrālo banku sistēmas un Eiropas Centrālās bankas (turpmāk - “ECB”) statūtiem, ECB un Eurosistēmas valstu centrālo banku pārskatu revīziju veic neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.
(2)
Atbilstīgi Francijas Naudas un finanšu kodeksa L.142-6. pantam, Banque de France Ģenerālpadome ieceļ divus pastāvīgus revidentus, kuriem ir uzticēts veikt Banque de France pārskatu revīziju. Atbilstīgi Komerckodeksa L.823-1. pantam tiek iecelts revidenta aizstājējs, kas aizstāj esošos revidentus to atteikšanās, aizņemtības, atkāpšanās vai nāves gadījumā.
(3)
Banque de France pašreizējo ārējo revidentu pilnvaras beidzas pēc 2005. finanšu gada revīzijas. Tādēļ ir nepieciešams iecelt ārējos revidentus laikposmam no 2006. finanšu gada.
(4)
Saskaņā ar publiskā iepirkuma noteikumiem Banque de France laikposmam no 2006. līdz 2011. finanšu gadam par pastāvīgajiem revidentiem ir izraudzījusies Deloitte & Associés un Mazars & Guerard, un par tās revidentu aizstājēju - KPMG S.A., un ECB uzskata, ka tie atbilst apstiprināšanai vajadzīgajām prasībām.
(5)
ECB uzskata, ka Banque de France izraudzītie ārējie revidenti atbilst apstiprināšanai vajadzīgajām prasībām, un tādēļ, pēc ECB Padomes ieteikuma, Deloitte & Associés un Mazars & Guerard būtu jāieceļ par pastāvīgajiem revidentiem, un KPMG S.A. būtu jāieceļ par revidentu aizstājēju laikposmam no 2006. līdz 2011. finanšu gadam.
(6)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK,
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 4. punktu aizstāj ar šādu tekstu:
“4. Ar šo par Banque de France pastāvīgajiem revidentiem laikposmam no 2006. līdz 2011. finanšu gadam apstiprina Deloitte & Associés kopā ar Mazars & Guerard.
Ar šo par Banque de France revidentu aizstājēju laikposmam no 2006. līdz 2011. finanšu gadam apstiprina KPMG S.A.”.
2. pants
Šo lēmumu paziņo Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2006. gada 12. jūnijā

Labels: 2
18
9
4